Návrh

Komuniké

	Vláda Slovenskej republiky dňa ...............2008 prerokovala a schválila návrh strategických zámerov činnosti Sociálnej poisťovne, ktoré v zmysle ustanovenia § 122 ods. 4 písm. c) štvrtý bod zákona č. 461/2003 Z.z. o sociálnom poistení v znení zákona č. 677/2006 Z.z predkladá vláde na schválenie generálny riaditeľ Sociálnej poisťovne. 
Návrh strategických zámerov činnosti Sociálnej poisťovne je stratégiou na obdobie rokov 2007 – 2012, ktorá bude rozhodujúcim spôsobom profilovať jej ďalší rozvoj a smerovanie v hlavných oblastiach činnosti. Návrh strategického komplexu formuluje poslanie, základné hodnoty, víziu, prioritné strategické osi, strategické ciele Sociálnej poisťovne, opatrenia a postupy na ich dosiahnutie. Vychádza zo základnej línie, podľa ktorej je primárnou cieľovou oblasťou klient, ktorý môže byť službami Sociálnej poisťovne uspokojený len splnením jej strategických cieľov v oblasti ľudských zdrojov, za predpokladu efektívneho využívania potrebného objemu financií a optimálnych vnútorných procesov.
Stratégia Sociálnej poisťovne na obdobie rokov 2007 – 2012 bude predložená na schválenie Národnej rade Slovenskej republiky.